**Doklady k žiadosti o obnovenie prechodného pobytu štátneho príslušníka tretej krajiny, ktorý má priznané postavenie osoby s dlhodobým pobytom v inom členskom štáte**

K žiadosti o obnovenie prechodného pobytu na území SR je štátny príslušník tretej krajiny, ktorý má priznané postavenie osoby s dlhodobým pobytom v inom členskom štáte povinný predložiť

1. jednu aktuálnu fotografiu s rozmermi 3 x 3,5 cm
2. platný cestovný doklad
3. **účel pobytu**

1. doklad o dlhodobom pobyte vydaný podľa osobitného predpisu členským štátom a pracovná zmluva,

2. písomný prísľub zamestnávateľa na prijatie štátneho príslušníka tretej krajiny do zamestnania,

3. potvrdenie príslušného orgánu štátnej správy, školy alebo iného akreditovaného zariadenia o prijatí štátneho príslušníka tretej krajiny na štúdium alebo odborné vzdelávanie, alebo

4. iný doklad podľa § 32 ods. 5 písm. a) alebo písm. e) až n) zákona o pobyte cudzincov.

1. **finančné zabezpečenie pobytu**
2. potvrdenie o zostatku na účte vedenom v banke na meno štátneho príslušníka tretej krajiny,
3. potvrdenie zamestnávateľa o výške dohodnutej mzdy alebo potvrdenie o zostatku  
   na účte vedenom v banke na meno štátneho príslušníka tretej krajiny,
4. potvrdenie o zostatku na účte vedenom v banke na meno štátneho príslušníka tretej krajiny, potvrdenie o udelení štipendia, potvrdenie štatutárneho orgánu právnickej osoby o zabezpečení finančných prostriedkov počas pobytu alebo čestné vyhlásenie osoby, že poskytne štátnemu príslušníkovi tretej krajiny finančné zabezpečenie počas pobytu doložené potvrdením o zostatku na účte,
5. potvrdenie o zostatku na účte vedenom v banke na meno štátneho príslušníka tretej krajiny alebo potvrdenie štatutárneho orgánu právnickej osoby o finančnom a hmotnom zabezpečení štátneho príslušníka tretej krajiny počas jeho pobytu,
6. potvrdenie orgánu štátnej správy, v ktorého pôsobnosti je výkon činnosti podľa programov schválených vládou SR alebo programov EÚ alebo potvrdenie organizácie administratívne zabezpečujúcej takýto program na základe zmluvy s príslušným orgánom štátnej správy, alebo medzinárodná zmluva, potvrdenie orgánu štátnej správy, v ktorého pôsobnosti je výkon činnosti podľa programov schválených vládou SR alebo programov EÚ alebo potvrdenie organizácie administratívne zabezpečujúcej takýto program na základe zmluvy s príslušným orgánom štátnej správy, pokiaľ je v ňom uvedené aj finančné zabezpečenie pobytu,
7. čestné vyhlásenie štátneho príslušníka tretej krajiny, ktorý má udelený trvalý pobyt alebo prechodný pobyt, alebo žiada o udelenie trvalého alebo prechodného pobytu a s ktorým žiada zlúčenie rodiny, o tom, že mu poskytne finančné a hmotné zabezpečenie počas jeho pobytu na území SR a niektorý z nasledovných dokladov:
   * pracovná zmluva,
   * potvrdenie zamestnávateľa o výške vyplácanej mzdy,
   * potvrdenie o zostatku na účte vedenom v banke na meno štátneho príslušníka tretej krajiny, ktorý má udelený trvalý pobyt alebo prechodný pobyt, alebo žiada o udelenie trvalého alebo prechodného pobytu a s ktorým žiada o zlúčenie rodiny.
8. **zdravotné poistenie**

* potvrdenie na meno cudzinca o tom, že je zdravotne poistený na území SR alebo že má poistenú úhradu liečebných nákladov na území SR.

*Zdravotné poistenie počas pobytu na území SR* ***nedokladajú****štátni príslušníci tretích krajín s dlhodobým pobytom, ktorí sú zamestnaní na území SR alebo študujú na škole v SR*

1. **zabezpečenie ubytovania**

1. čestné vyhlásenie cudzinca o vlastníctve nehnuteľnosti,

2. nájomná zmluva s vlastníkom nehnuteľnosti a doklad preukazujúci oprávnenie na užívanie nehnuteľnosti, ak ide o nájomnú zmluvu s užívateľom nehnuteľnosti,

3. potvrdenie ubytovacieho zariadenia o poskytnutí ubytovania, alebo

4. čestné vyhlásenie fyzickej osoby alebo právnickej osoby o poskytnutí ubytovania cudzincovi na území SR a doklad preukazujúci oprávnenie na užívanie nehnuteľnosti, ak ide o čestné vyhlásenie užívateľa nehnuteľnosti.

*Doklad o účele pobytu* ***nedokladá*** *štátny príslušník tretej krajiny, ak skutočnosti preukázané dokladom o účele pobytu zostali nezmenené..*

*Doklady uvedené pod písmenami c) až  f)* ***nesmú*** *byť staršie ako 90 dní; to neplatí ak pôjde o****doklad o dlhodobom pobyte*** *uvedenom v písmene c), ktorý* ***môže*** *byť starší ako 90 dní.*